ઇસ્લામ ફક્ત ઇન્સાનને ગુનાહો અને ખરાબ કાર્યોથી દૂર રહેવાનું જ નથી કહેતો પરંતુ મુસ્લીમોને ગુનેહગાર લોકોને માન આપવાની પણ મનાઇ કરી છે. હા પણ સલામ ન કરવી અને અપમાન કરવું બન્નેમાં ફરક છે. સલામ ન કરવી ઇસ્લામનો હુકમ છે. પરંતુ બીજાઓનું અપમાન કરવું અખ્લાકથી વિરૂદ્ધ છે. ઇસ્લામે આ પદ્ધતિ એટલા માટે અપનાવી છે જેથી લોકો ગુનાહોથી દૂર રહે. અગર આ હુકમનું પાબંદીથી પાલન કરવામાં આવતું હોત તો એવા લોકો જોવા ન મળતે, જેઓ ખુલ્લમ ખુલ્લા ગુનાહો કરે છે, અને અલ્લાહના હુકમોની મજાક ઉડાવે છે. અને એવા લોકોને દીની કાર્યક્રમો અને મહેફીલોમાં પ્રમુખ સ્થાને કે અતિથી વિશેષના સ્થાન પર ન બેસાડવામાં આવતે.!!!